Author: Orthmayr Imre
Last saved by: GK
Company: Microsoft

A kurzus kódjai: BBN-FIL-342.16 BMA-FILD-342.7 TANM-FIL-342.7
A kurzus megnevezése: Modern politikai filozófia – Bevezetés
A kurzus megnevezése angolul: Contemporary Political Philosophy
A kurzus előadója: Molnár Krisztián

A kurzus előfeltétele(i): -

A jegyszerzés módja(i):
 1. Órai részvétel. Jelenléti ív van! Lehetséges hiányzás: 20%
 2. Rövid, 10-15 perces referátum előadása a választott szövegekből.
 3. 1, azaz egy darab 5-8 oldalas dolgozat beadása a félév vége felé, később pontosítandó határidővel, de úgy, hogy az mindenkinek megfelelő legyen.

Követelmények: Angol nyelvtudás ajánlott, de nem elvárt.

A szeminárium célja bevezetést nyújtani a XX. sz. utolsó negyedével induló ’modern’ angolszász politikai filozófia alapgondolataiba. John Rawls 1971-ben megjelent, ’Az igazságosság elmélete’ című művével indult el a politikai filozófia új korszaka – vagy talán a mai értelemben vett szabadelvű, angolszász, analitikus politikai filozófia kezdete. A kurzus célja e mű esetleges elméleti előzményeinek (klasszikus utilitarizmus, szerződéselméletek) rövid áttekintése után Rawls főművének (csak részleteinek…) feldolgozása. Majd a kurzus második felében az elmélet továbbgondolásai, kritikái: libertárius kritika, (R. Nozick:  Anarchy, State and Utopia), R. Dworkin egalitárius bírálata, kommunitárius és egyéb megközelítések.

A kurzus olyan mai, gyakorlati, a mindennapokban és a közéletben is használt fogalmak, mint az ’Egyenlőség’, ’Szabadság’, ’Igazságosság’, „Elosztás”, stb. elméleti, normatív jelentéseivel  kíván foglalkozni és eligazítást nyújtani e fogalmak politikai filozófiai – alapvetően szabadelvű – jelentéseiben.   

Egyéb:
-	A referátum témája szabadon választható, a dolgozaté is, de lehetőleg ne essen egybe a kettő…
-	Angol nyelvtudás ajánlott, de ki lehet váltani a szövegek egy részét magyar nyelvű irodalommal (vész esetén esetleg az összeset…), Rawls főműve - a kurzus gerince -  azonban olvasható magyarul. 
-	Jelentős segítséget nyújthat az angol nyelvű szövegek kiváltásában a Huoranszki Ferenc által szerkesztett „Modern politikai filozófia” című szöveggyűjtemény, amelynek 5-6 cikke is fedi az anyagot (a Rawls szövegen felül).
-	Órai aktivitás elvárt, a szövegek – legalább áttekintő ismeretét – óránként 20-40 oldal – azért feltételezem.

Tematika:

1. Bevezetés: Referátumok kiosztása, a félév átbeszélése, általános bevezető: miért is vagyunk itt?

2. Rawls „háttere” 1.: Utilitarizmus
Kötelező olvasmány: Will Kymlicka: Contemporary Political Philosophy (részlet)
Ajánlott, érdeklődőknek: R. Hare: Utilitarism (in.:Freedom and Reason)

3. Rawls „háttere” 2.: Szerződéselméletek
Kötelező olvasmány: Will Kymlicka: Con. Pol. Philosophy (részlet)
Ajánlott: ld. Huoranszki kötet vonatkozó cikkei

4. Rawls 1.: A kiindulás
Kötelező olvasmány: John Rawls: Az igazságosság elmélete (részlet)

5. Rawls 2.: Folytatás
Kötelező olvasmány: John Rawls: Az igazságosság elmélete (részlet)

6. Rawls 3.: Folytatás
Kötelező olvasmány: John Rawls: Az igazságosság elmélete (részlet)
Ajánlott, érdeklődőknek: Norman Daniels: Reading Rawls

7. R. Nozick: Minimális állam koncepció; Egyenlőség?
Kötelező olvasmány: R. Nozick: Anarchy, State and Utopia (részlet)

8. R. Dworkin : Szabadság és/vagy Egyenlőség? 
Kötelező olvasmány: Ronald Dworkin: „What is Equality?” (részlet) vagy egyéb cikk.
Ajánlott: Egyéb Dworkin írások, magyar és angol nyelven, sokhelyen

9. Ch. Taylor: Kommunitárius kritika
Kötelező olvasmány: „Az elismerés politikája”

10. T. Scanlon: Szerződéselmélet másként?	
Kötelező olvasmány: „Szerződéselmélet és haszonelvűség” cikk 
Ajánlott, „csemege”: D. Gauthier: Morals by Agreement

11. Összefoglaló, átbeszélés, tapasztalatok, élmények

A kurzushoz tartozó kötelező irodalom: ld. fent
A kurzushoz tartozó ajánlott irodalom: Will Kymlicka ma már klasszikus műve, a „Contemporary Political Philosophy” igen jól lefedi a nagy irányzatokat. (Részei kötelezőek. ld. fent.)